kardosdrur/scandi-wiki huggingface dataset:
Lasse Eriksson

Lars Gunnar "Lasse" Eriksson (født 1. april 1949 i Piteå, Sverige, død 3. marts 2011 i Uppsala, Sverige) var en svensk komiker, skuespiller og forfatter..

Eriksson tog en uddannelse i erhvervshistorie inden han påbegyndte en karriere indenfor teaterverdenen i 1970'erne, hvor han optrådte på Panikteatret i Uppsala. Sammen med et brassband opførte han 1983 showet "Vad varje kvinna bör veta om män". I 1984 blev han kendt i fjernsynet med sine personlige overvejelser i "Dagsedlar", som var fem minutter lange programmer i selskab med hunden Hillman. I 1985–86 var han TV-vært på "Café Luleå" og i 2002 holdkaptajn i "Snacka om nyheter".

Det var hovedsagelig som stand-up-komiker at Eriksson blev kendt. Han komponerede også adskillige sange, hvoraf den mest kendte er "Stället", en stilfuld refleksion over landlige folks daglige tanker. I 1992 deltog Eriksson i stand-up-revyen "Spik" på Vasateatret, og han optrådte sammen med Iwa Boman i showene "Jägare och jungfrur, typ" (1995) og "Är du för eller emot EMU (2000). Igennem mange år kunne Eriksson høres i radioprogrammet "Telespånarna" på søndagmorgener.

Eriksson døde den 3. marts 2011 på scenen under forestillingen "Fyra lyckliga män 2" på Reginateatret i Uppsala.

Bibliografi 
Eriksson havde en righoldig produktion og udgav, foruden sin medvirken i diverse antologier, flere egne værker:

 Kalla fakta om Piteå, sammen med Ronny Eriksson, (1990)
 Slipsen från vildmarken (1994)
 Underbara tilldragelser i råttans år (1995)
 I våra kvarter - Piteå på 60-talet (1996)
 Fortsverige: Antologi kring en allt snabbare tid (1999)
 Boken om Gerda (2001)
 Jag har kokat tvåhundratusen potatisar - men kan inte erinra mig en enda av dessa (2003)
 Boken om Sofi (2003)
 Djur - inom och utom oss (2004)
 Gode Gud, ge mig tålamod, men gör det fort (2005)
 De norrbottniska satansverserna (2006)
 I huvudet på en orolig komiker (2007)
 Mobbning på arbetsplatsen, sammen med Kristina Östberg (2009)

Kildehenvisninger

Eksterne henvisninger 
 

 

Personer fra Piteå
Komikere fra Sverige
Skuespillere fra Sverige
Faglitterære forfattere fra Sverige
Essayister fra Sverige
Humorister fra Sverige
Omkomne på scenen
Svensksprogede forfattere fra Sverige
Kunduz (provins)

Kunduz-provinsen er en af Afghanistans 34 provinser, og ligger ved byen Kunduz i den nordlige del af landet Den har et areal på 8.040 km² og en befolkning på omkring en million mennesker. Provinsen er domineret af floddalen til floden Kunduz som løber fra syd mod nord, hvor den løber ud i Amu Darya.

Distrikter 

Kunduz er inddelt i distrikterne
 Imam Sahib
 Char Darah
 Archi (Afghanistan)
 Kunduz
 Qala-i-zal
 Khan Abad
 Aliabad

Se også 
 Kunduz-luftangrebet

Afghanistans provinser
Stresa

Stresa er en by (og kommune) på bredden af Lago Maggiore i regionen Piemonte i det nordlige Italien. Byen ligger på den direkte vej- og jernbanerute fra Simplonpasset til Milano.

Turisme 
Siden starten af 1900-tallet har byens hovedindkomst været baseret på turisme. Ligesom andre lokaliteter ved Lago Maggiore nyder byen godt af de spektakulære udsigter og de historisk interessante steder i området.

Igennem de seneste århundreder har Stresa været et populært fristed for Europas aristokrater og det bedre borgerskab, der har bygget og ejet kæmpestore villaer langs søen.

Transport 
 Europavej 62 (E62), som går fra Nantes til Genua, går gennem byen.
 Stresa er stationsby på jernbanestrækningen Brig (Schweiz) - Simplontunnelen - Domodossola - Milano.
 Der er regelmæssig passagersejlads med småbåde til de nærliggende Borromeiske Øer, heriblandt den velbesøgte Isola Bella.
 Fra havnen er der mulighed for at tage en tur med svævebanen Stresa-Alpino-Mottarone Svævebane til bjergtoppen Mottarone, en tur på ca. 20 minutter.

Eksterne henvisninger 

 Stresa omtalt på italy.dk – på dansk

Lago Maggiore
Byer i Piemonte
Verbano-Cusio-Ossola (provins)
Gilbert Stuart

Gilbert Charles Stuart (født 3. december 1755 i  North Kingstown, Rhode Island, død 9. juli 1828 i Boston, Massachusetts) var en amerikansk maler.

Stuart fik sin uddannelse under Cosmo Alexander, senere fra 1775 i London under Benjamin West. Hans kunst blev fra da af stærkt præget af den westske retning. En tid virkede han i London, malede elegant og dygtigt portrætter, lidt à la Thomas Gainsborough. I 1792 rejste han atter til Amerika og bosatte sig to år efter i Boston. Han er blevet berømt for sine portrætter, især af George Washington. Arbejder af Stuart ses nu i Washingtons National Gallery of Art, i Pennsylvania Akademi, Museum of Fine Arts i Boston, Harvard Universitet samt Londons National Portrait Gallery (her: John Hall, John Philip Kemble, Washington, Benjamin West og William Woollett). Andre: Ludvig 16., William Grant med videre.

Kilder 
 

Personer fra Rhode Island
Malere fra USA
Amerikanere i 1700-tallet
Amerikanere i 1800-tallet
Color Air

Color Air var et norsk lavprisflyselskab der i 1998 og 1999 fløj fra Oslo Lufthavn, Gardermoen med en flåde på 3. stk. Boeing 737-300 fly. Selskabet var ejet af Color Group, og fløj i samme farver og under samme brand som rederiet Color Line. Color Airs første flyvning skete den 6. august 1998, og 10. november 1999 blev selskabet erklæret konkurs.

Eksterne henvisninger 

 Den officielle side arkiveret hos Wayback Machine.

Tidligere flyselskaber fra Norge
Etableret i 1998
Ophørt i 1999
Virksomheder i Oslo
Slagternes Gildehus (Hildesheim)

Slagternes Gildehus () er et bindingsværkshus i Hildesheim i delstaten Niedersachsen i Tyskland. Gildehuset er et fornemt eksempel på bindingsværksbygninger og er en af de største bygninger ved Hildesheims historiske markedsplads. Med sine syv etager og en højde på 26 meter anses den for at være en af de højeste bindingsværksbygninger i Tyskland. Taget antager en dimension af 800 kvadratmeter. Slagternes Gildehus er oprindeligt opført i 1529 i gotisk stil – arkitektens navn er dog forblevet ukendt.

Den 22. marts 1945 blev Hildesheim bombet af Allierede bombefly, og alle bindingsværkshuse ved markedspladsen blev ødelagt af brandbomber. Heldigvis havde man i 1943 og 1944 taget gipsaftryk af de fleste af gildehusets værdifulde træsnit, mange fotografier blev taget af gildehuset, og en præcis træmodel var fremstillet af bygningen. Da det kun var hvælvingerne af kælderen der stod tilbage efter 2. verdenskrigs afslutning, blev der fra 1962 til 1964 bygget en syvetagers bygning af beton på stedet, hvor gildehuset havde stået, og et hotel blev indrettet i den nye bygning.

I begyndelsen af 1980'erne gik hotellet konkurs, og da nabobygningen var blevet for lille til dens lejer, besluttede byrådet at rive bygningerne ned for at rekonstruere den historiske markedsplads i dens oprindelige stil. Grundstenen til genopførslen af Slagternes Gildehus blev lagt den 27. oktober 1987. Rejsegildet afholdtes den 15. januar 1989, og konstruktionen stod færdig i december 1989.

Kildehenvisninger 

Bygninger, konstruktioner og anlæg i Tyskland
Hildesheim
Thomas Benjamin Cooray

Thomas Benjamin Cooray (født 28. december 1901 i Periyamulla Negombo på Ceylon, nu Sri Lanka, død 29. oktober 1988 i Tewatta Ragama) var en af Den katolske kirkes kardinaler. Han var ærkebiskop af Colombo 1947-1976.

Han deltog under Det andet Vatikankoncil 1962-1965.

Han blev kreeret til kardinal i 1965 af pave Pave Paul 6.. 

Han deltog ved konklavet august 1978 som valgte pave Pave Johannes Paul 1., og konklavet oktober 1978 som valgte pave Pave Johannes Paul 2..

Kardinaler fra Sri Lanka
Katolske biskopper
Ordensfolk
Ærkebiskopper
DHF's Landspokalturnering 2011

DHF's landspokalturnering i 2011 var den 48. udgave af DHF's Landspokalturnering. De indledende runder afvikledes i efteråret 2010 og foråret 2011, hvorefter Jydsk Håndbold Forbund (JHF) afleverede otte deltagere til 1/8-finalerne, der som den første runde var landsdækkende. De øvrige fem regionale forbund afleverede tilsammen de sidste otte deltagere til 1/8-finalerne, der afvikledes i efteråret 2011. Mændenes turnering blev for andet år i træk vundet af AG København. Kvindernes turnering blev for andet år i træk og niende gang i alt vundet af Viborg HK.

Mænd

1/8-finaler
Otte hold fra Jylland og otte hold fra Østdanmark (inkl. Fyn) havde kvalificeret sig til 1/8-finalerne.

1/4-finaler 
Her deltog de otte vinderhold fra 1/8-finalerne.

Final 4 
De fire vindere af kvartfinalerne spiller final 4-stævne 4.-5. februar 2012 i Gigantium i Aalborg. Det var på et tidspunkt uvist, hvor det skal afholdes, da de tre sjællandske klubber forsøgte at trækker stævnet fra Aarhus til Sjælland. 

Der blev trukket lod til Final-4-stævnet den 12. november 2011.

Semifinaler

Finale

Kvinder

1/8-finaler
Otte hold fra Jylland og otte hold fra Østdanmark (inkl. Fyn) havde kvalificeret sig til 1/8-finalerne.

1/4-finaler
Her deltog de otte vinderhold fra 1/8-finalerne.

Semifinaler
Her deltog de fire vinderhold fra kvartfinalerne

Finale 
Finalen afvikledes i Arena Midt i Kjellerup.

Kilder 
 Turneringsnyt 39 2010/11
 Lodtrækning til 1/8-finalerne 
 1. divisionshold mødes i pokalkvartfinalen, bold.dk 5. september 2011

Mænd
 Resultater fra 6. runde i Østdanmark
 Resultater fra 7. runde, Jylland
 Resultater fra 1/8-finalerne
 Resultater fra kvartfinalerne
 Resultater fra semifinalerne
 Resultater fra finalen

Kvinder
 Resultater fra 6. runde i Østdanmark
 Resultater fra 7. runde, Jylland
 Resultater fra 1/8-finalerne
 Resultater fra kvartfinalerne
 Resultater fra semifinalerne
 Resultater fra finalen

Noter

2011
Håndbold i 2011
Bjarke Mogensen

Bjarke Mogensen (født 27. december 1985 i Rønne) er en dansk accordeonist.

Karriere 
Han debuterede 13 år gammel som international solist med Münchens Symfoniorkester i en live udsendelse på tv-kanalen ZDF. Han har blandt andet spillet med musikere som Gidon Kremer, og Augustin Dumay samt samarbejdet som solist med Kremerata Baltica, Moscow Virtuosi, Det Slovakiske National Orkester, Prague Radio Orchestra, DR SymfoniOrkestret, DR UnderholdningsOrkestret, Cph Phil, Århus Symfoniorkester,  under ledelse af dirigenter som Lan Shui, Vladimir Spivakov, Thomas Søndergaard, Rolf Gupta, John Storgårds, Beat Furrer, Francesco Angelico og Leos Svarovksy.

Bjarke Mogensen havde sin debut som solist i Carnegie Hall i 2011 som den første skandinaviske accordeonist. Han blev optaget i Kraks Blå Bog i 2014.

Priser 
 Anmelderringens Kunstnerpris 2016 
 Dronning Ingrids Mindelegat 2013 
 Almere International Chamber Music Competition 2012 med MYTHOS 
 EBU-konkurrence "New Talent" 2012
 Kronprinsparrets Stjernedryspris 2012
 P2s kammermusikkonkurrence 2011 med MYTHOS
 Léonie Sonnings Musikstipendium 2010
 Gladsaxe Musikpris 2009
 Det Kgl. Danske Musikkonservatoriums konkurrence for sangere og instrumentalister 2008
 Spil for livet 2006
 KulturBornholms Kulturpris 2006
 Victor Borges Musikpris 2006
 Hans Kongelige Højhed Prins Henriks Fonds legat
 Berlingske Tidendes Klassiske Musikkonkurrence 2000

Æreskunstner i Østermarie 
Bjarke Mogensen blev som den hidtil yngste udnævnt til æreskunstner i Østermarie ved KulturBornholms velbesøgte koncert i Østermarie Kirke 17. maj 2016. Ved æreskunstnerkoncerten medvirkede bl.a. Prins Henrik, operasangerinderne Dorthe Elsebet Larsen og Ingeborg Børch, guitaristen Mikkel Egelund Nielsen, pianisten Jacob Beck, Nylarskoret og Sangforeningen Morgenrødens store kor. Prinsen læste to af sine egne digte på fransk og var med til at afsløre æreskunstnerskiltet.

Som de foregående 26 æreskunstnere fik Bjarke Mogensen opkaldt en lokalitet i Østermarie efter sig. Det blev rampen op til Vores Folkekøkken, der fik navnet Bjarke Mogensens Trækrute. Navnet blev i promoveringstalen begrundet med at Bjarke Mogensen spiller "trækharmonika" og at han ligesom trækfuglene regelmæssigt flyver til udlandet, men vender hjem igen. Danske Mæceners Landsforbunds gave var et eksemplar af Blichers "Trækfuglene".

Legater 
 Eigil og Aennchen Harbys Fond 2011
 Børge Schrøder og hustru Herta Finnerups Musiklegat 2001
 Jacob Gades Legat 2000

Udgivelser 
 Accordion Concertos on Dacapo Records
 The song I'll never sing - Works for Accordion on Dacapo Records
 Anders Koppel Double Concertos on Dacapo Records
 Winter Sketches on Orchid Classics

Noter

Eksterne kilder/henvisninger 
 Bjarke Mogensens hjemmeside

Musikere fra Danmark
Personer i Kraks Blå Bog
Baby Gaga

Baby Gaga (opkaldt efter den amerikanske pop sanger Lady Gaga) er en mærke-is, som er lavet på brystmælk fra mennesker, vanilje og citronskal.

Isen er opfundet af Matt O'Connor, som har udtalt at han ser det som et sundt alternativ til de andre is i baren. Isen sælges i Covent Garden i London. Donorerne til mælken bliver medicinsk screenet og mælken pastueriseret. 

Salget startede 25. februar 2011. Inden en uge efter salget startede blev isen beslaglagt af embedsmænd fra Westminster City Council, der skal undersøge, via sikkerhedstest, om den er egnet til menneskeføde. 

Lady Gaga har truet med at sagsøge isbaren, der sælger isen, hvis den ikke ændrer navnet på isen, og hun kalder det at udnytte hendes rygte og velvilje og kvalmefremkaldende, men baren har afvist at ændre navnet efter en anmodning fra hende, hvilket gjorde Matt O'Connor rasende over Gagas antydninger om, at det udnytter hendes navn. 

Isbaren, der server isen, hedder Icecreamists, og isen bliver serveret i cocktail glas. Matt O'Connor, som også ejer baren, har udtalt Selvfølgelig er der nogen, der synes, det er klamt, men i sig selv er isen på brystmælk naturlig, organisk og fritgående, siger O'Connor til Reuters.

Kilder 

Desserter
Lady Gaga
Roblox

ROBLOX er en platform, hvor man kan spille spil lavet af andre brugere og lave sine egne spil. Roblox er blevet kritiseret for, at børn risikerer at møde seksuelt og voldeligt indhold, blive udsat for uønsket kontakt fra fremmede mennesker samt at føle sig presset til at brug penge i appen.

Platformen har +12 år i AppStore. Roblox har ikonet ”!” i Google Play, som betyder, at platformen kræver forældreinvolvering. 

Roblox startede i 2006, og havde i juni 2019 over 635 millioner spillere.

Stort set alt på Roblox er konstrueret og fremstillet fra bunden af brugere. Hver spiller starter med at vælge en avatar og give den en identitet. De kan derefter udforske Roblox - interagere med andre ved at chatte, spille spil eller samarbejde om kreative projekter. Hver spiller har sit eget stykke ubebygget grund sammen med en virtuel værktøjskasse til at designe og bygge noget - f.eks. en sejlende skyskraber, en kæmpe pinball maskine, et multiplayer "Capture the Flag" spil eller noget helt andet. Ved at deltage og ved at bygge ting, kan Roblox brugere (også kaldt "Robloxians") optjene specielle medaljer. Robloxians kan handle i online kataloget for at købe avatar-tøj og tilbehør med Roblox valutaen Robux (R$).

Historik og udvikling 

Roblox var lavet som et beta spil under navnet Dynablocks. Baszucki startede test af de forste demoer det ar. I 2005, virksomheden skiftet navn til Roblox.

Developer Exchange (DevEx) er et program, Roblox har iværksat til spiludviklere på Roblox. Dette tillader dem, at veksle deres Robux (R$) til rigtige penge (USD). Dette betyder dog, at spilleren i forvejen skal have tjent 100.000 (ca. 350 USD) Robux for at kunne få lov til at veksle sine Robux til rigtige valuta. Man skal desuden også kontakte Roblox for at kunne få lov.

Roblox Premium er et medlemskab, som spilleren kan abonnere på. Premium har forskellige priser og forskellige værdier. Builders Club (BC) var det første medlemskab, spilleren kunne abonnere på. Men nu er medlemskabet blevet fjernet, og er blevet erstattet med Premium. Premium har næsten de samme egenskaber som Builders Club (BC). Premium er i alt bare moderne Builders Club (BC) dog med nogle få ændringer på priserne.

Referencer

Eksterne henvisninger 

officiel hjemmeside 

MMORPG
Computerspil fra 2006
Samson og Sally (Bog)

Samson og Sally er en billedbog skrevet af Bent Haller.

Handling 
I havet boede hvalerne over det hele. En af hvalerne hedder Samson. En dag møder Samson en anden kaskelotunge ved navn Sally, pludselig bliver Samsons mor dræbt af hvalfangere, så nu begynder Samson at lede efter Moby Dick.

Børnebøger
Litteratur fra Danmark
Latvian Shipping Company

Latvian Shipping Company () er et lettisk rederi registreret på NASDAQ OMX-børsen i Riga og grundlagt den 29. oktober 1940. I 2011 havde Latvian Shipping Company en omsætning på € 70,186 millioner med et tab på € 34,283 millioner. Største aktionær i virksomheden var Latvijas Nafta med 49.94% af aktiekapitalen.

Kildehenvisninger 

Rederier
Transportvirksomheder fra Letland
Etableret i 1940
Matt O'Connor

Matt O'Connor (født 1967 i Manchester England) er en engelsk politiker og aktivist og var partiet English Democrats Party kandidat som Londons borgmester i 2008. Men en uge før valget den 28 maj 2008 offentligjorde han til BBC at han og Vanessa Feltz havde besluttet at trække sig.

Familie 
Han har tre sønner – Daniel og Alexander fra sit tidligere ægteskab, og Archie med hans nuværende kone Nadine.

Politikere fra England
Aktivister fra England
Personer fra Manchester
Xander

Xander er et drengenavn, en kortform af Alexander, bæres pr. 1. januar 2011 af 214 danskere, og kan henvise til flere personer:

 Xander Berkeley, amerikansk skuespiller
 Xander (sanger), dansk sanger

Se også 
 Sander

Ekstern henvisninger 
 Danmarks statistik – søg på Xander
Rasmus Christiansen

Rasmus Christiansen er navnet på flere personer:

 Rasmus Christiansen (politiker) (1840-1928) – dansk politiker, medlem af Folketinget
 Rasmus Christiansen (maler) (1863-1940) – dansk maler og tegner
 Rasmus Christiansen (skuespiller) (1885-1964) – dansk skuespiller
 Rasmus Christiansen (fodboldspiller, født 1988) (født 1988) – dansk fodboldspiller, der spiller for Blokhus FC
 Rasmus Christiansen (fodboldspiller, født 1989) (født 1989) – dansk fodboldspiller, der spiller for KR Reykjavík
Telex

TELEX, er en forkortelse af TELeprinter EXchange Service. Telex er maskinsendt telegrafi mellem adskilte abonnenter, og sker ved hjælp af en telexmaskine. 

En telexmaskine består af printer, tastatur, strimmelperforator/læser, evt billedskærm samt telegrafi-tilslutning, og har måske endda indbygget tekstbehandling. Telexmaskinen var først elektromekanisk, men er nu oftest elektronisk, og består som regel af en specialiseret computer. En telexmaskine kan være beregnet på kun modtagelse, eller til både sendning og modtagelse. Telexmaskiner af tilsvarende konstruktion kan også anvendes som computerterminaler (jfr Unix' tty, teletype som betegnelse for terminaler).

Telexudrustningen er sædvanligt opkoblet til telefonnettet, men kan også tilsluttes til en radiosender og modtager, hvorved det kaldes for radio teletype (RTTY).

Den militære benævnelse på telex er fjernskriver samt, hvis teleprinterudrustningen er tilsluttet til en radiosender og modtager, radiofjernskriver.

For at sende en meddelelse skrev man den først ind på sit tastatur. Samtidig med blev teksten stanset ud i form af et hulmønster på en papirsrulle. For at sende meddelelsen sendtes hulstrimmelen ind i strimmellæseren, hvorved den sendtes som elektriske signaler til modtageren. Dette har den fordel. at hele meddelelsen sendes hurtigt uden ophold, og derved ikke optager telefonnettet i længere tid. Hos modtageren udprintedes meddelelsen på papir eller udstansedes som hulstrimmel.

Eksterne henvisninger 

Telekommunikationsapparater

he:טלגרפיה#טלקס
Skurestribe

Skurestriber eller istidsfurer er de ridser eller nedslibninger, som er skåret ned i klippegrunden (eller på kampesten) ved den proces, der kaldes istidsabration. Skurestriber viser sig ofte som flere rette og parallelle furer, der afslører bevægelsen i gletsjerens sedimentfyldte bund. De store mængder af groft grus og kampesten, der føres frem under gletsjeren, giver den ruhed, som kan skabe furerne, og de finere partikler i morænematerialet skurer og polerer klippegrunden. De fleste skurestriber blev blotlagt, da gletsjerne trak sig tilbage efter det sidste istidsmaksimum eller efter den lille istid.

Man kan se et ekstremt eksempel på skurestriber ved ”Istidsfurerne” på Kelleys Island, Ohio, USA, hvor den mest imponerende er den 120 m lang, 11 m bred og 3 m dyb.  Disse furer er dannet i overfladen af kalkstensklipper. I Danmark kan man se tilsvarende, men betydeligt mindre striber på klipperne nær Hammershus og mange løse kampesten har nedslidte flader med dybe furer, som skyldes, at de har været fastfrosset i bunden af en gletsjer.

Eksterne links 

 Ohio Historical Society: Glacial Grooves 

Geologi
Den nøgne sandhed

Den nøgne sandhed var et talkshow på TV2 med Cecilie Frøkjær som vært. Sendt første gang fredag 8. januar 2010. Den nøgne sandhed sendte samtidig med DRs X-Factor, hvilket resulterede i programmet fik relativt få seere.

I talkshowet ville et panel beståde af tre mænd i samspil og modspil med Frøkjær tage alverdens emner op til debat og udfordres i, hvor forskelligt de to køn kan se på tingene. Den nøgne sandhed havde blandt andet Kim Bodnia, Peter Mogensen, Anders Breinholt, Nikolaj Steen og Jonas Schmidt som panel.

Den nøgne sandhed sendte ligesom Go' Morgen Danmark, Go' Aften Danmark og Natholdet fra "røret" på Hovedbanegården i København og blev produceret af Nordisk Film TV

Noter 

Tv-programmer fra TV 2 Danmark
Talkshow fra Danmark
Tv-serier fra 2010'erne
Laghman (provins)

Laghman-provinsen er af Afghanistans 34 provinser. Den ligger i den østlige del af landet. Administrationscenteret er byen Mehtar Lam.

Laghmans distrikter 

 Alingar
 Alishing
 Dawlat Shah
 Mehtarlam
 Quarghaee

Afghanistans provinser
Josephine Terlecki

Josephine Terlecki (17. februar 1986) er en tysk kuglestøder som fra 2011 stiller op for for SC Magdeburg, før för var hun aktiv i LG Ohra Hörselgas.

Ved EM indendørs 2011 i Paris, vandt hun med en personlig rekord på 18,09 m, bronzemedaljen i kuglestød.

Personlige rekorder 
 Kuglestød: 18,00 m, 28. maj 2008, Neuwied, Tyskland
 Kuglestød-inde: 18,09 m, 5. marts 2011, Paris-Bercy, Frankrig

Eksterne henvisninger 

 iaaf.org – Athletes Terlecki Josephine Biography 
 atleter Portræt af Josephine Terlecki på leichtathletik.de 

Kuglestødere fra Tyskland
Logar

Logar-provinsen er en af  Afghanistans 34 provinser. Den ligger i den østlige del af landet. Administrationscenteret er byen Pol-e Alam. Provinsen er hovedsageligt beboet af Pashtuner.

Logar kan generelt beskrives som en forholdsvis flad floddal i de nordlige og centrale regioner, omgivet af forrevne bjerge mod øst, syd og sydvest. Distriktet Azra, i øst, består næsten udelukkende af bjerge, og rejser til Paktia-provinsen mod syd (som den tidligere hørte under) er begrænset til Tera Pass, en op til 2.896 m høj bjergvej, som for nylig blev færdiggjort som led i den internationale genopbygningsindsats i Afghanistan.

Eksterne henvisninger 

Afghanistans provinser
Christina Schwanitz

Christina Schwanitz (24. december 1985 i Dresden, Østtyskland) er en tysk kuglestøder.

Schwanitz var bronzemedaljør i kuglestød ved junior-EM 2004 med 16,52 m og var sølvmedaljør ved U23-EM året efter med 18,64 m. Ved EM indendørs 2011 i Paris, vandt hun sølvmedaljen med et stød på 18,65 m.

Personlige rekorder 
 Kuglestød: 19.31 m, 8. juni 2008 Schönebeck Tyskland
 Kuglestød-inde: 19.68 m 28. februar 2008 Chemnitz, Tyskland

Eksterne henvisninger 

 iaaf.org – Athletes Christina Schwanitz Biography 

Personer fra Dresden
Kuglestødere fra Tyskland